wannaphong/clean_thaiwikipedia huggingface dataset:
# จักรพรรดินีเก็นโช
จักรพรรดินีเก็นโช (ค.ศ. 680 – 22 พฤษภาคม ค.ศ. 748) เป็นพระมหากษัตริย์ญี่ปุ่นองค์ที่ 44Imperial Household Agency (Kunaichō): 元正天皇 (44) ตามลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, p. 56. รัชสมัยของพระนางอยู่ในช่วง ค.ศ. 715 ถึง 724Brown, Delmer et al. (1979). Gukanshō, pp. 271–272; Varley, H. Paul. (1980). Jinnō Shōtōki. pp. 140–141; Titsingh, Isaac. (1834). 

เก็นโชเป็นสตรีองค์ที่ 5 จาก 8 พระองค์ที่ขึ้นปกครองเป็นจักรพรรดินีนาถ และเป็นบุคคลเดียวในประวัติศาสตร์ญี่ปุ่นที่ได้รับตำแหน่งจากจักรพรรดินีนาถอีกพระนางแทนที่จะมาจากฝ่ายชาย พระมหากษัตรี 4 พระองค์ก่อนหน้าได้แก่ซูอิโกะ, โคเงียวกุ, จิโต และเก็มเม; ส่วนอีก 3 พระองค์หลังจากพระนางได้แก่ โคเก็ง, เมโช และโกะ-ซากูรามาจิ

เรื่องเล่าแบบดั้งเดิม
ก่อนขึ้นครองราชบัลลังก์ดอกเบญจมาศ เก็นโชมีพระนามส่วนพระองค์ (อิมินะ)Brown, pp. 264; prior to Emperor Jomei, the personal names of the emperors were very long and people did not generally use them. The number of characters in each name diminished after Jomei's reign. ว่า ฮิดากะ-ฮิเมะBrown, p. 271.

เก็นโชเป็นพระเชษฐภคินีในจักรพรรดิมมมุและพระราชธิดาในเจ้าชายคูซากาเบะกับพระมเหสีที่ภายหลังกลายเป็นจักรพรรดินีเก็มเม ดังนั้น พระนางจึงเป็นพระราชนัดดาในจักรพรรดิเท็มมุกับจักรพรรดินีจิโตผ่านพระราชบิดา และพระราชนัดดาในจักรพรรดิเท็งจิผ่านพระราชมารดาBrown, pp. 271–272.

เหตุการณ์ในพระชนมชีพเก็นโช
การสืบราชบัลลังก์ของจักรพรรดินีเก็นโชตั้งใจเป็นช่วงสำเร็จราชการแทนพระองค์ จนกระทั่งเจ้าชายโอบิโตะ พระราชโอรสในจักรพรรดิมมมุ ผู้มีศักดิ์เป็นพระอนุชาผู้ล่วงลับ มีวุฒิภาวะเพียงพอที่จะขึ้นครองบัลลังก์ได้ ภายหลังโอบิโตขึ้นครองราชย์เป็นจักรพรรดิโชมุ

จักรพรรดินีเก็มเมทรงแต่งตั้งโอบิโตะเป็นมกุฎราชกุมารใน ค.ศ. 714 ปีถัดมาจักรพรรดินีเก็มเมในช่วงพระชนมพรรษา 50 พรรษา สละราชสมบัติให้แก่เก็นโช ตอนนั้นโอบิโตะมีพระชนมพรรษาเพียง 14 พรรษา

ใน ค.ศ. 724 เก็นโชสละราชสมบัติให้แก่พระราชนัดดาที่ภายหลังรู้จักกันในนามจักรพรรดิโชมุ เก็นโชยังคงมีพระชนมชีพหลังสละราชบัลลังก์อีก 25 ปี พระนางไม่เคยอภิเษกสมรสและไม่มีพระราชโอรสธิดา พระนางสวรรคตตอนพระชนมพรรษา 65 พรรษาVarley, H. Paul. Jinnō Shōtōki, p. 141.

รัชสมัยของเก็นโช
ปีในรัชสมัยเก็นโชมีมากกว่าหนึ่งชื่อศักราชหรือเน็งโงTitsingh, p. 65.
 เรกิ (715–717)
 โยโร (717–724)
 จินกิ (724–729)

พระราชพงศาวลี
# รัฐฟุญัยเราะฮ์
ฟุญัยเราะฮ์  หรือ อัลฟุญัยเราะฮ์ (,) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ เป็นรัฐเดียวของประเทศที่มีชายฝั่งติดกับอ่าวโอมานและไม่ติดกับอ่าวเปอร์เซีย ฟุญัยเราะฮ์ปกครองด้วยระบอบราชาธิปไตย โดยมีเจ้าผู้ครองรัฐองค์ปัจจุบันคือเชคฮะมัด บิน  มุฮัมมัด อัชชัรกี

ฟุญัยเราะฮ์
# จักรพรรดินีเก็มเม
จักรพรรดินีเก็มเม (20 เมษายน ค.ศ. 660 – 29 ธันวาคม ค.ศ. 721) มีอีกพระนามว่า จักรพรรดินีเก็มเมียว เป็นพระมหากษัตริย์ญี่ปุ่นองค์ที่ 43Imperial Household Agency (Kunaichō):  元明天皇 (43); retrieved August 22, 2013. ตามลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, p. 56. รัชสมัยของเก็มเมอยู่ในช่วง ค.ศ. 707 ถึง 715Titsingh, Isaac. (1834). ; Brown, Delmer M. (1979). Gukanshō, p. 271; Varley, H. Paul. (1980). Jinnō Shōtōki. p. 140. พระนางสถาปนาเมืองหลวงที่เฮโจเกียวใน ค.ศ. 710 ถือเป็นจุดเริ่มต้นยุคนาระ

ในประวัติศาสตร์ญี่ปุ่น เก็มเมเป็นสตรีคนที่ 4 จาก 8 พระองค์ที่ขึ้นปกครองเป็นสมเด็จพระจักรพรรดินีนาถ สตรี 3 พระองค์ก่อนหน้าพระนางคือซูอิโกะ, โคเงียวกุ/ไซเม และจิโต ส่วนอีก 4 พระองค์หลังจากพระนางคือเก็นโช, โคเก็ง/โชโตกุ, เมโช และโกะ-ซากูรามาจิ

เรื่องเล่าแบบดั้งเดิม
ก่อนขึ้นครองราชบัลลังก์ดอกเบญจมาศ เก็มเมมีพระนามส่วนพระองค์ (อิมินะ)Brown, pp. 264; prior to Emperor Jomei, the personal names of the emperors (imina) were very long and people did not generally use them. The number of characters in each name diminished after Jomei's reign. ว่า อาเบะ-ฮิเมะBrown, p. 271.

จักรพรรดินีเก็มเมเป็นพระราชธิดาองค์ที่ 4 ในจักรพรรดิเท็นจิ และเป็นพระกนิษฐาในจักรพรรดิจิโตผ่านพระราชมารดาคนละพระองค์ เม-โนะ-อิรัตสึเมะ (รู้จักในพระนามว่า โซงะ-ฮิเมะ) พระราชมารดาของเก็มเม เป็นพระธิดาใน อูไดจิงโซงะ-โนะ-คูระ-โนะ-ยามาดะ-โนะ-อิชิกาวะ-โนะ-มาโระ (รู้จักกันในชื่อ โซงะ ยามาดะ-โนะ โอ-โอมิ)

เหตุการณ์ในพระชนม์ชีพของเก็มเม

พระมเหสีและพระราชโอรสธิดา
จักรพรรดินีเก็มเมเสด็จพระราชสมภพจากจักรพรรดิเท็นจิกับพระสนม โซงะ โนะ เม-โนะ-อิรัตสึเมะ ผู้มีบรรดาศักดิ์ฮิง (โฉมงาม) ในตอนแรกพระนางมีพระนามว่า เจ้าหญิงอาเบะ (阿閇皇女) พระนางมีพระเชษฐภคินีร่วมพระราชมารดานามว่า เจ้าหญิงมินาเบะ

เจ้าหญิงอาเบะทรงสมรสกับเจ้าชายคูซากาเบะและให้กำเนิดพระราชโอรสธิดา ในจำนวนนี้มีพระราชธิดาองค์หนึ่งจากสองพระองค์จะขึ้นเป็นจักรพรรดินีเก็นโช และพระราชโอรสองค์หนึ่งจะขึ้นเป็นจักรพรรดิมมมุ
 พระราชสวามี: เจ้าหญิงคูซากาเบะ (草壁皇子, สวรรคต 10 พฤษภาคม ค.ศ. 689) พระราชโอรสในจักรพรรดิเท็มมุกับจักรพรรดินีจิโต
 พระราชธิดาองค์แรก: เจ้าหญิงฮิดากะ (氷高皇女) ภายหลังเป็นจักรพรรดินีเก็นโช
 พระราชโอรสองค์แรก: เจ้าชายคารุ (珂瑠/軽) ภายหลังเป็นจักรพรรดิมมมุ
 พระราชธิดาองค์ที่ 2: เจ้าหญิงคิบิ (吉備内親王, 686–729) สมรสกับเจ้าชายนางายะ

รัชสมัย
ปีในรัชสมัยของเก็มเมมีมากกว่าหนึ่งชื่อศักราชหรือ เน็งโงTitsingh, p. 63.
 เคอุง              (704–708)
 วาโด    (708–715)
 เรกิ  (715–717)

พระราชพงศาวลี
# ความขัดแย้งในสาธารณรัฐแอฟริกากลาง (พ.ศ. 2555–ปัจจุบัน)
ความขัดแย้งในสาธารณรัฐแอฟริกากลาง เริ่มขึ้นเมื่อเดือนธันวาคม พ.ศ. 2555 ระหว่างรัฐบาลสาธารณรัฐแอฟริกากลางกับกบฏซึ่งหลายคนเคยมีส่วนเกี่ยวข้องในสงครามกลางเมืองสาธารณรัฐแอฟริกากลาง กลุ่มกบฏกล่าวหารัฐบาลประธานาธิบดีฟร็องซัว บอซีเซว่าไม่สามารถปฏิบัติตามความตกลงสันติภาพที่ลงนามตั้งแต่ปี พ.ศ. 2550

กองกำลังกบฏซึ่งมีชื่อว่า "เซเลกา" (Séléka CPSK-CPJP-UFDR) ยึดเมืองหลักหลายเมืองในภาคกลางและภาคตะวันออกของประเทศ พันธมิตรดังกล่าวประกอบด้วยสองกลุ่มหลัก คือ UFDR และ CPJP ในภาคตะวันออกเฉียงเหนือ เช่นเดียวกับ CPSK ซึ่งรู้จักกันน้อยกว่า อีกสองกลุ่มประกาศการสนับสนุนแนวร่วมนี้เช่นเดียวกัน ได้แก่ FDPC และ FPR (ในประเทศชาด) ทั้งสองตั้งอยู่ในภาคเหนือของประเทศ ทุกกลุ่มแยกยกเว้น FPR และ CPSK เป็นฝ่ายในสัญญาความตกลงสันติภาพและกระบวนการปลดอาวุธ

ประเทศชาด กาบอง แคเมอรูน แองโกลา แอฟริกาใต้ และสาธารณรัฐคองโก ส่งทหารช่วยเหลือรัฐบาลบอซีเซยับยั้งการรุกคืบของฝ่ายกบฏสู่กรุงบังกี เมืองหลวงของประเทศ

วันที่ 11 มกราคม พ.ศ. 2556 มีการลงนามความตกลงหยุดยิงในกรุงลีเบรอวีล ประเทศกาบอง ฝ่ายกบฏสละข้อเรียกร้องของพวกตนที่จะให้ประธานาธิบดีฟร็องซัว บอซีเซลาออก แต่เขาต้องแต่งตั้งนายกรัฐมนตรีคนใหม่จากพรรคฝ่ายค้านภายในวันที่ 18 มกราคม พ.ศ. 2556 วันที่ 13 มกราคม บอซีเซลงนามกฤษฎีกาซึ่งถอดถอนนายกรัฐมนตรีโฟสแต็ง-อาร์ช็องฌ์ ตัวเดราจากตำแหน่ง ซึ่งเป็นส่วนหนึ่งของความตกลงกับแนวร่วมกบฏ วันที่ 17 มกราคม นีกอลา ตีย็องกาย (Nicolas Tiangaye) ได้รับแต่งตั้งเป็นนายกรัฐมนตรีPatrick Fort, "Tiangaye named Central African PM, says 'hard work' begins" , Agence France-Presse, 17 January 2013.

วันที่ 23 มกราคม พ.ศ. 2556 การหยุดยิงถูกละเมิด โดยรัฐบาลประณามเซเลกาว่าละเมิดการหยุดยิง และเซเลกาประณามรัฐบาลโดยกล่าวหาว่ารัฐบาลไม่สามารถปฏิบัติตามเงื่อนไขของความตกลงแบ่งสรรอำนาจ จนถึงวันที่ 21 มีนาคม กบฏรุกคืบถึงเมืองบูกาซึ่งอยู่ห่างจากเมืองหลวง 300 กิโลเมตร วันที่ 22 มีนาคม การสู้รบมาถึงเมืองดามารา ซึ่งอยู่ห่างจากเมืองหลวง 75 กิโลเมตร กบฏยึดด่านตรวจที่ดามาราและรุกคืบสู่กรุงบังกี แต่ถูกหยุดด้วยการโจมตีทางอากาศจากเฮลิคอปเตอร์จู่โจม อย่างไรก็ดี วันรุ่งขึ้น ฝ่ายกบฏเข้าสู่กรุงบังกี มุ่งหน้าสู่ทำเนียบประธานาธิบดี วันที่ 24 มีนาคม ฟร็องซัว บอซีเซหลบหนีออกนอกประเทศหลังกบฏยึดทำเนียบได้ ผู้นำกบฏ มีแชล จอตอดียา ประกาศตนเป็นประธานาธิบดีในวันเดียวกัน
# วูกัช ปิชต์แชก
วูกัช ปิชต์แชก ( (เกิด 3 มิถุนายน 1985) เป็นนักฟุตบอลชาวโปแลนด์ ซึ่งเล่นให้กับสโมสรกอตเชากอวิตแซ-ซดรุย ในตำแหน่งกองหลัง ก่อนหน้านี้เล่นในสโมสรกีฬาแฮร์ทาเบอร์ลิน ซาแกวมบีแยลูบิน และโบรุสซีอาดอร์ทมุนท์
# จักรพรรดินีเมโช
โอกิโกะ  ได้รับเกียรติหลังสวรรคตเป็น จักรพรรดินีนาถเมโช (9 มกราคม ค.ศ. 1624 – 4 ธันวาคม ค.ศ. 1696) เป็นกษัตริย์ญี่ปุ่นองค์ที่ 109Imperial Household Agency (Kunaichō): 明正天皇 (108) ตามลำดับการสืบราชบัลลังก์แบบดั้งเดิมPonsonby-Fane, Richard. (1959). The Imperial House of Japan, p. 115. รัชสมัยของพระนางอยู่ในช่วง ค.ศ. 1629 ถึง 1643Titsingh, pp. 411–412.

ในประวัติศาสตร์ญี่ปุ่น เมโชเป็นสตรีคนที่ 7 จาก 8 คนที่กลายเป็นสมเด็จพระจักรพรรดินีนาถ โดย 6 พระองค์ก่อนหน้าได้แก่ ซูอิโกะ, โคเงียวกุ/ไซเม, จิโต, เก็มเม, เก็นโช และโคเก็ง/โชโตกุ ส่วนคนหลังพระนางคือโกะ-ซากูรามาจิEmperors and Empresses Regnant of Japan on Britannica

ลำดับวงศ์ตระกูล
ก่อนที่เมโชขึ้นครองราชบัลลังก์ดอกเบญจมาศ พระนางมีพระนามส่วนพระองค์ (อิมินะ) ว่า โอกิโกะ Ponsonby-Fane, p. 9. และมีตำแหน่งก่อนขึ้นครองราชย์คือ อนนะ-อิจิ-โนะ-มิยะ  พระนางเป็นพระราชธิดาองค์ที่ 2 ในจักรพรรดิโกะ-มิซูโน พระราชมารดามีพระนามว่าโทกูงาวะ มาซาโกะ ธิดาในโชกุน โทกูงาวะ ฮิเดตาดะกับภรรยานามโอเอโยะNHK announced that its 2011 Taiga drama would be  Gō: Himetachi no Sengoku, based on the life of Oeyo, the mother of Tokugwa Masako."Atsuhime" - Autorin für NHKs 2011er Taiga-Drama gewählt , j-dorama.de; accessed 13 July 2015. ฮิเดตาดะเป็นบุตรของโทกูงาวะ อิเอยาซุกับโออาอิKobayashi and Makino (1994), p. 392.

เหตุการณ์ในพระชนม์ชีพของเมโช

รัชสมัย
ปีในรัชสมัยของพระนางมีเพียงชื่อศักราชเดียวTitsingh,    p. 411
 คันเอ (1624–1644)

พระราชพงศาวลี
# ซานตากรุซเดเตเนริเฟ
ซานตากรุซเดเตเนริเฟ  เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือลัสปัลมัสเดกรันกานาเรีย เมืองนี้มีประชากร 222,417 คน
# อิพิสโกพีแคนทูนเมนต์
อิพิสโกพีแคนทูนเมนต์ (,) เป็นเมืองหลวงของแอโครเทียรีและดิเคเลีย ซึ่งเป็นอาณานิคมโพ้นทะเลของสหราชอาณาจักร ตั้งอยู่ในเขตแอโครเทียรี นอกจากนี้อิพิสโกพีแคนทูนเมนต์ยังถูกใช้เป็นฐานทัพของกองกำลังสหราชอาณาจักรบนเกาะไซปรัสด้วย

เป็นเมืองหลักของแอโครเทียรีและดิเคเลีย ดินแดนโพ้นทะเลของบริเตนบนเกาะไซปรัส ซึ่งทำหน้าที่เป็นฐานทัพ ตั้งอยู่ทางตะวันตกเฉียงเหนือของเขตฐานอธิปไตยฝั่งตะวันตก (แอโครเทียรี) ซึ่งเป็นหนึ่งในสองพื้นที่ในดินแดนของตน แม้ว่าจะไม่ใช่ฐานทัพอังกฤษที่ใหญ่ที่สุดบนเกาะ แต่ก็เป็นที่ตั้งสำนักงานใหญ่ฝ่ายบริหารทั้งฝ่ายพลเรือนและฝ่ายทหารของฐานทัพอธิปไตย อิพิสโกพีในปัจจุบันอยู่ภายใต้เขตบัญชาการกองทัพอังกฤษไซปรัส

ศัพทมูลวิทยา
คำว่า 'Episkopi' ในชื่อดินแดนมาจากศัพท์ภาษากรีกว่า Επισκοπικός หมายถึง "พระราชาคณะ" เหตุที่ได้ชื่อนี้เนื่องจากบริเวณนี้ในอดีตทำหน้าที่เป็นที่ตั้งมุขยมณฑลบิชอปออร์ทอดอกซ์
# ไซปัน
ไซปัน  เป็นเมืองหลวงของหมู่เกาะนอร์เทิร์นมาเรียนา ตั้งอยู่บนเกาะไซปัน มีประชากรประมาณ 48,220 คน
# ปงตาแดลกาดา
ปงตาแดลกาดา  เป็นเมืองหลวงของอะโซร์ส ซึ่งเป็นเขตปกครองตนเองของประเทศโปรตุเกส มีประชากร 64,516 คน
# ชาร์ลอตต์อะมาลี
ชาร์ลอตต์อะมาลี (หรือ  เป็นเมืองหลวงของหมู่เกาะเวอร์จิน ซึ่งเป็นดินแดนของสหรัฐอเมริกา ตั้งอยู่ทางตะวันตกของหมู่เกาะ มีประชากร 18,481 คน
# เดอะแวลลีย์
เดอะแวลลีย์  เป็นเมืองหลวงของแองกวิลลา ซึ่งเป็นดินแดนของสหราชอาณาจักร  เมืองนี้มีประชากร 3,269 คน

ประชากร
# โคเบิร์นทาวน์
โคเบิร์นทาวน์  เป็นเมืองหลวงของหมู่เกาะเติกส์และหมู่เกาะเคคอส ซึ่งเป็นดินแดนโพ้นทะเลของสหราชอาณาจักร
# โอรันเยสตัด
โอรันเยสตัด  เป็นเมืองหลวงของอารูบา ซึ่งเป็นดินแดนปกครองตนเองของเนเธอร์แลนด์ ใน ค.ศ. 2010 เมืองนี้มีประชากร 28,294 คน
# จอร์จทาวน์ (หมู่เกาะเคย์แมน)
จอร์จทาวน์  เป็นเมืองหลวงและเมืองใหญ่สุดของหมู่เกาะเคย์แมน ซึ่งเป็นอาณานิคมโพ้นทะเลของสหราชอาณาจักร  นครนี้มีประชากร 34,921 คน ทำให้เป็นเมืองใหญ่สุด (ตามประชากร) ของดินแดนโพ้นทะเลของบริเตนทั้งหมด

 ประชากร 
thumb|right|ภาพถ่ายทางอากาศของจอร์จทาวน์

ร้อยละ 49.6 ของประชากรบนหมู่เกาะเคย์แมนอาศัยอยู่ที่จอร์จทาวน์Cayman Islands’ 2021 Census Report  มีบันทึกพลเมืองมาจากมากกว่า 100 ประเทศ โดยมีเพียงร้อยละ 26.1 ที่เกิดในหมู่เกาะเคย์แมน ส่วนประชากรส่วนใหญ่เป้นผู้อพยพที่ส่วนใหญ่มาจากจาเมกา ฟิลิปปินส์ สหราชอาณาจักร สหรัฐ แคนาดา ฮอนดูรัส และอินเดีย
# อาสนวิหารอาแฌ็ง
อาสนวิหารอาแฌ็ง  เรียกชื่อเต็มว่า อาสนวิหารนักบุญกาแพรแห่งอาแฌ็ง  เป็นอาสนวิหารโรมันคาทอลิกและที่ตั้งของมุขนายกประจำมุขมณฑลอาแฌ็ง ตั้งอยู่ที่เมืองอาแฌ็ง จังหวัดลอเตการอน แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญกาแพรแห่งอาแฌ็ง

อาสนวิหารอาแฌ็งได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 French Department of Culture Base Merimee Retrieved 19.02.2013 รวมทั้งเป็นสถานที่สำคัญแห่งหนึ่งบนเส้นทางแห่งผู้แสวงบุญ (เส้นทางซานเตียโกเดกอมโปสเตลาในประเทศฝรั่งเศส) ซึ่งได้ขึ้นทะเบียนเป็นมรดกโลกโดยยูเนสโกในปี ค.ศ. 1998UNESCO, Patrimoine mondial : Chemins de Saint-Jacques-de-Compostelle en France

ประวัติ
thumb|งานตกแต่งภายในบริเวณกลางโบสถ์และบริเวณพิธี
thumb|งานภาพถ่ายสีของหลุยส์ อาร์ตูร์ ดูว์โก ดูว์ โอรง เมื่อปี ค.ศ. 1877

อาสนวิหารแห่งอาแฌ็งในปัจจุบันนี้ได้สร้างขึ้นในสมัยคริสต์ศตวรรษที่ 12 เพื่อเป็นโบสถ์คอลลีเจียต (collegiate church) ของนักบวช (canons) ซึ่งอุทิศแด่นักบุญกาแพรแห่งอาแฌ็ง โดยอาสนวิหารนี้สร้างบนฐานของมหาวิหารเดิมซึ่งสร้างราวคริสต์ศตวรรษที่ 6 ภายหลังจากการถูกทำลายโดยเหล่าชาวนอร์มันเมื่อปี ค.ศ. 853

ต่อมาในเดือนธันวาคม ค.ศ. 1561 ได้ถูกทำลายลงอีกในช่วงสงครามศาสนา และหลังจากการปฏิวัติฝรั่งเศสเมื่อปี ค.ศ. 1789 อาสนวิหารได้กลายเป็นร้านขายอาหารสัตว์ ก่อนที่จะกลับมาเป็นโบสถ์อีกครั้งเมื่อปี ค.ศ. 1796 และได้รับการเสกขึ้นเป็นอาสนวิหารในปี ค.ศ. 1801 เพื่อเป็นที่ตั้งของมุขมณฑลอาแฌ็งแทนอาสนวิหารนักบุญสเทเฟนเดิมซึ่งถูกทำลายลงในช่วงการปฏิวัติฝรั่งเศส

อาสนวิหารแห่งนี้ได้เป็นหนึ่งในสถานที่แรกที่ได้รับการถ่ายภาพแบบสีในปี ค.ศ. 1877 โดยหลุยส์ อาร์ตูร์ ดูว์โก ดูว์ โอรง ช่างภาพชาวฝรั่งเศส

ลักษณะทางสถาปัตยกรรม
แผนผังของอาสนวิหารนี้เป็นแบบกางเขนลาติน เหมือนกับอาสนวิหารส่วนใหญ่ในฝรั่งเศสตอนใต้ บริเวณกลางโบสถ์สร้างประมาณคริสต์ศตวรรษที่ 13 

ส่วนประกอบหลักเด่น ๆ ที่สำคัญรวมถึง : มุขโค้งแบบโรมาเนสก์ซึ่งถูกขยายต่อด้วยบริเวณกลางโบสถ์ 1 ช่วงแบบแบบกอทิก และการแทนที่หอระฆังที่ทำด้วยไม้ เป็นหอระฆังแบบที่เห็นในปัจจุบันในปีค.ศ. 1835 ซึ่งมีลักษณะพิเศษคือ ประกอบด้วยแบบกอทิกของทั้ง 3 ช่วง (ช่วงต้น, แรยอน็อง และฟล็องบัวย็อง) โดยเรียงจากฐานขึ้นไปทีละชั้น ซึ่งสร้างในดำริของมุขนายกเลเวซู เดอ เวอแซ็ง

ภาพเขียนสีบริเวณฝาผนังและเพดานบอกเล่าเรื่องราวของการเข้ามาของคริสต์ศาสนาในภูมิภาค งานชิ้นเอกได้แก่งานภาพเขียนเกี่ยวกับผู้สังเวยเพื่อศาสนาคนแรกของอาแฌ็ง ภาพอื่น ๆ อาทิ ผู้นิพนธ์พระวรสารสี่ท่าน อัครทูต อับราฮัม โนอาห์ ยาโคบ เป็นต้น

จะสังเกตได้ว่าทางเดินกลางนั้นจะมีช่วงสั้นกว่าปกติ โดยเฉพาะเมื่อเทียบกับส่วนบริเวณพิธีแล้ว ซึ่งเป็นเหตุมาจากการเปลี่ยนแปลงทางการเมืองและปัจจัยทางเศรษฐกิจในแต่ละยุคสมัย ทำให้เป็นที่มาของแบบสำเร็จของอาสนวิหารแห่งนี้

 ระเบียงภาพ
# แม่น้ำกาตาตุมโบ
แม่น้ำกาตาตุมโบ  เป็นแม่น้ำในทวีปอเมริกาใต้ ต้นน้ำอยู่ทางตอนเหนือของประเทศโคลอมเบีย ไหลไปทางตะวันออกเฉียงเหนือ ข้ามเขตแดนประเทศเวเนซุเอลา แล้วไหลลงทะเลสาบมาราไกโบ แม่น้ำมีความยาว 210 ไมล์ (338 กม.)
# เนบิวลาเอสกิโม
เนบิวลาเอสกิโม   หรือรู้จักกันดีในชื่อ NGC 2392,เนบิวลาคลาวน์เฟช หรือ คาล์ดเวลล์ 39 เป็นเนบิวลาดาวเคราะห์ชนิดเปลือกสองชั้นสองขั้ว ค้นพบโดยนักดาราศาสตร์ วิลเลียม เฮอร์เชล ในปี 1787 มีรูปร่างคล้ายกับศีรษะของบุคคลที่ล้อมรอบด้วยหมวกคลุมศีรษะที่ทำติดกับเสื้อกันหนาวแบบเอสกิโม ตั้งอยู่ท่ามกลางแก๊สที่ประกอบด้วยชั้นนอกของดาวคล้ายดวงอาทิตย์ เส้นใยชั้นในที่มองเห็นได้เป็นสสารที่ถูกผลักด้วยอนุภาคจากดาวส่วนกลาง วงแก๊สชั้นนอกมีเส้นใยที่ยาวมากกว่าธรรมดา คือยาวระดับปีแสง เนบิวลา NGC 2392 อยู่ห่างจากโลกกว่า 2,870 ปีแสง และสามารถมองเห็นด้วยกล้องโทรทรรศน์ขนาดเล็กในกลุ่มดาวคนคู่
# รัฐอาบูดาบี
อาบูดาบี  หรือ อะบูเซาะบี (,) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 67,340 ตารางกิโลเมตร มีประชากรประมาณ 1,967,659 คน อาบูดาบีเป็นรัฐที่ใหญ่ที่สุดและเป็นที่ตั้งของเมืองหลวงของประเทศคือกรุงอาบูดาบี ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ โมฮัมเหม็ด บิน ซายิด อัลนะฮ์ยาน ซึ่งเป็นประธานาธิบดีสหรัฐอาหรับเอมิเรตส์
# บะมอ
บะมอ  เป็นเมืองในรัฐกะชีน ประเทศพม่า ตั้งอยู่ทางตอนเหนือของประเทศ บนฝั่งแม่น้ำอิรวดีตอนบน ห่างจากเมืองมยิจีนาไปทางทิศใต้ 186 กิโลเมตร และห่างจากเขตแดนประเทศจีน (มณฑลยูนนาน) ราว 65 กิโลเมตร ประชากรประกอบด้วยชาวจีน ไทใหญ่ รวมถึงชาวกะชีน ที่อาศัยอยู่บริเวณหุบเขาและในเมือง เป็นเมืองต้นทางการเดินเรือในแม่น้ำอิรวดีติดต่อกับย่างกุ้งและอยู่บนเส้นทางถนนที่เชื่อมระหว่างภาคเหนือของพม่ากับมณฑลยูนนานของจีน

"บะมอ" มีที่มาจากคำว่า "ม่านหม่อ"  ในภาษาไทใหญ่ ตรงกับคำว่า "บ้านหม้อ" ในภาษาไทย ซึ่งมีความหมายว่า "หมู่บ้านของช่างปั้นหม้อ"
# วัดเขาพระอังคาร
วัดเขาพระอังคาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจริญสุข อำเภอเฉลิมพระเกียรติ จังหวัดบุรีรัมย์  ที่ตั้งวัดตั้งอยู่บนยอดเขาพระอังคารซึ่งเป็นภูเขาไฟที่ดับสนิทแล้ว มีความสูงจากระดับน้ำทะเล 320 เมตร

ก่อนที่จะมีการสร้างวัดเขาพระอังคาร มีหลักฐานว่าที่นี่เคยเป็นพุทธสถานมาแต่โบราณ โดยได้พบโบราณวัตถุคือใบเสมาหินบะซอลต์เนื้อละเอียดสมัยทวารวดี ใบเสมาเหล่านี้มีภาพสลักรูปบุคคล สถูป ดอกบัว และธรรมจักร สันนิษฐานว่าสร้างขึ้นในราวพุทธศตวรรษที่ 13-14 ส่วนในประวัติลายแทงธาตุพนมกล่าวว่าเมื่อ พ.ศ. 8 มีการนำพระอังคารธาตุ (เถ้ากระดูก) ของพระพุทธเจ้ามาประดิษฐานที่เขาลูกนี้ จนเมื่อ พ.ศ. 2520 พระอาจารย์ปัญญา วุฒิโธ จึงได้มาสร้างวัดบนยอดเขา และนำพระอังคารธาตุขึ้นบรรจุในสถูปบนยอดของอุโบสถที่สร้างขึ้นโดยนำศิลปะสมัยต่าง ๆ มาผสมผสานกันภายในบริเวณวัด ตั้งเป็นวัดเมื่อวันที่ 26 พฤษภาคม พ.ศ. 2529 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2529

พระปรางค์มียอดเจดีย์ 3 องค์บนฐานเดียวกัน มีพระพุทธรูปประดิษฐานอยู่ตามมุมและซุ้มทิศต่าง ๆ ภายในอุโบสถมีภาพจิตรกรรมฝาผนังเรื่องราวพุทธชาดกที่มีตัวอักษรบรรยายเรื่องราวเป็นภาษาอังกฤษ บริเวณรอบอุโบสถมีพระพุทธรูปปางมารวิชัยจำนวน 108 องค์ ตั้งเรียงรายล้อมรอบอุโบสถไว้ มีใบเสมาหินทรายและธรรมจักรสมัยทวารวดี 8 คู่ ตั้งไว้รอบโบสถ์ ในวิหารหลังหนึ่งด้านข้างอุโบสถประดิษฐานพระคันธารราษฎร์และรอยพระพุทธบาทจำลอง ลานสนามกลางแจ้งหน้าวัดมีพระพุทธรูปปางไสยาสน์ (พระพุทธรูปนอน) ขนาดใหญ่
# คุนตูร์
คุนตูร์ (, Guntur) เป็นเมืองในรัฐอานธรประเทศ ประเทศอินเดีย ตั้งอยู่ทางทิศเหนือและตะวันตกของอ่าวเบงกอลประมาณ 40 ไมล์ (64 กม.) และอยู่ทางทิศใต้ของเมืองหลวงของประเทศ กรุงนิวเดลี ราว 1,000 ไมล์ (1,600 กม.)  และอยู่ทางทิศตะวันออกเฉียงใต้ของเมืองหลวงของรัฐ ไฮเดอราบาด 266 กม. (165 ไมล์) 

เมืองเป็นศูนย์กลางการเรียนรู้ ศูนย์กลางการค้า อุตสาหกรรมและการเกษตร มีสินค้าส่งออก เช่น พริก ฝ้าย ยาสูบ
# ปราสาทหนองหงส์
ปราสาทหนองหงส์ เป็นเทวสถานที่สร้างขึ้นตามคติของศาสนาฮินดูในรูปแบบศิลปะขอมแบบบาปวนตอนปลาย (พ.ศ. 1550–1630) ต่อนครวัดตอนต้น (พ.ศ. 1650–1725) ตั้งอยู่บนพื้นราบในพื้นที่หมู่ 9 ตำบลโนนดินแดง อำเภอโนนดินแดง จังหวัดบุรีรัมย์ ลักษณะเป็นปราสาทก่ออิฐตั้งเรียงกันสามหลังบนฐานไพที ปราสาททั้งสามหันหน้าไปทางทิศตะวันออก ด้านหน้าปราสาทองค์ทิศใต้มีอาคารบรรณาลัยตั้งอยู่ 

ปัจจุบันได้รับการบูรณะแล้ว พบว่ามีการก่อสร้าง 2 สมัย สมัยแรก คือ กลุ่มปราสาท 3 หลัง สร้างขึ้นในสมัยบาปวนและสมัยที่ 2 มีการก่อสร้างเพิ่มเติมในส่วนของมณฑป บรรณาลัย ซุ้มประตู และกำแพงแก้ว ในสมัยนครวัด
# เนบิวลาตาแมว
เนบิวลาตาแมว  หรือรู้จักกันดีในชื่อ NGC 6543 หรือ Caldwell 6 เป็นเนบิวลาดาวเคราะห์ที่ตั้งอยู่ในกลุ่มดาวมังกร การก่อตัวของมันเป็นหนึ่งในเนบิวลาที่ซับซ้อนมากที่สุดที่รู้จักกัน ค้นพบโดย วิลเลียม เฮอร์เชล ในวันที่ 15 กุมภาพันธ์ ค.ศ. 1786 และเป็นเนบิวลาดาวเคราะห์แรกที่มีคลื่นความถี่ถูกตรวจสอบโดย นักดาราศาสตร์สมัครเล่นชาวอังกฤษ วิลเลียม ฮักกินส์ ในปี 1786 ผลของการสำรวจหลังจากแสดงให้เห็นเป็นครั้งแรก ซึ่งเนบิวลาดาวเคราะห์ประกอบด้วยก๊าซร้อน แต่ไม่ใช้ดาวฤกษ์ ขณะนี้เนบิวลาถูกตั้งข้อสังเกตผ่านสเปกตรัมแม่เหล็กไฟฟ้าในรูปแบบเต็ม จากอินฟราเรดไกลจนถึงรังสีเอกซ์

ปัจจุบันการศึกษาเผยให้เห็นปริศนาหลาย ๆ อย่าง ความยุ่งยากของโครงสร้างอาจจะเกิดขึ้นในส่วนหนึ่งโดยวัสดุพุ่งออกมาจากดาวส่วนกลางแบบไบนารี แต่เป็นยังไม่มีหลักฐานโดยตรงที่ดาวกลางมีสหายอยู่ นอกจากนี้การตรวจวัดอนุภาคสารเคมีเผยให้เห็นความคลาดเคลื่อนขนาดใหญ่ระหว่างการตรวจวัดทำโดยทั้งสองวิธีการต่าง ๆ สาเหตุซึ่งมีความไม่แน่นอน กล้องโทรทรรศน์ฮับเบิลสังเกตการณ์เห็นหมายเลขของวงสลัวรอบดวงตา กลไกที่แน่นอนของการปลดปล่อยก้อนเหล่านั้น แต่ก็ไม่มีความชัดเจน
# เมอส์
เมอส์ (; รูปแบบเก่า: Mörs; archaic Dutch: Murse, Murs or MeursSee also the common Dutch surname of (van) Meurs. For Murs see http://www.library.tudelft.nl/Tresor/webpages/TRL_6_3_2_15.html) เป็นเมืองในประเทศเยอรมนี ในรัฐนอร์ทไรน์-เว็สท์ฟาเลิน บนฝั่งแม่น้ำไรน์ เคยตกเป็นส่วนหนึ่งของปรัสเซียในตอนต้นคริสต์ศตวรรษที่ 18
# ไฮเปอร์โนวา
ไฮเปอร์โนวา  เป็นซูเปอร์โนวาชนิดหนึ่งที่ปล่อยพลังงานสูงกว่ามาตรฐานของซูเปอร์โนวาทั่วไป การระเบิดดังกล่าวเชื่อว่าอาจจะมีความเกี่ยวข้องการปะทุแสงวาบของรังสีแกมมาที่ระยะการปะทุค่อนข้างยาว

ดูเพิ่ม
ดาววอลฟ์–ราเยต
แสงวาบของรังสีแกมมา
หลุมดำ
SN 1998bw
# เอ็นจีซี 5189
เอ็นจีซี 5189  หรือรู้จักกันดีในชื่อ กัม 47, ไอซี 4274 หรือชื่อเล่น เนบิวลาดาวเคราะห์เกลียว เป็นเนบิวลาดาวเคราะห์ที่ตั้งอยู่ในกลุ่มดาวแมลงวัน ค้นพบโดย เจมส์ ดันลอพ ในวันที่ 1 กรกฎาคม 1826 ที่เป็นหมวดหมู่ Δ252Classic Deep-Sky and Double Stars : NGC 5189 (Mus)  Southern Astronomical Delights เป็นเวลาหลายปีที่เข้ามาในทศวรรษที่ 1960 มันคิดว่าเป็นเนบิวลาแผ่รังสีที่สว่างสดใส
# ลัสปัลมัสเดกรันกานาเรีย
ลัสปัลมัสเดกรันกานาเรีย  เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือซานตากรุซเดเตเนริเฟ เป็นเมืองที่มีประชากรมากที่สุดในแคว้น และมีประชากรมากเป็นอันดับเก้าในสเปน ลัสปัลมัสเดกรันกานาเรียมีประชากรใน พ.ศ. 2563 อยู่ที่ 383,308 คน เมืองนี้มีเขตเมืองที่มีประชากรมากเป็นอันดับ 5 ของประเทศสเปนและเขตปริมณฑลที่มีประชากรมากเป็นอันดับ 9 หรือ 10 ของประเทศ (ขึ้นอยู่กับข้อมูล)Urban Audit  – Eurostat.Study on Urban Functions: Final Report  – European Spatial Planning Observation Network, .Europe: metropolitan areas – World Gazetteer, 2012.

 ภูมิอากาศ 

ข้อมูลภูมิอากาศในลัสปัลมัสเดกรันกานาเรียเดือนมกราคมกุมภาพันธ์มีนาคมเมษายนพฤษภาคมมิถุนายนกรกฎาคมสิงหาคมกันยายนตุลาคมพฤศจิกายนธันวาคมปีอุณหภูมิทะเลโดยเฉลี่ย °C (°F)20.0(68.0)19.1(66.4)19.1(66.4)19.3(66.7)20.0(68.0)21.0(69.8)21.8(71.2)22.5(72.5)23.4(74.1)23.4(74.1)22.1(71.8)20.5(68.9)21(69.8)ชั่วโมงรับแสงโดยเฉลี่ยรายวัน11.011.012.013.014.014.014.013.012.011.011.010.012.2ดัชนีรังสีอัลตราไวโอเลตโดยเฉลี่ย46891011111197547.9ข้อมูล #1: seatemperature.orgLas Palmas de Gran Canaria Sea Temperature  – seatemperature.orgข้อมูล #2: Weather Atlas
# ดาวยักษ์ใหญ่เหลือง
ดาวยักษ์ใหญ่เหลือง  เป็นดาวยักษ์ใหญ่ของชนิดสเปกตรัม F หรือ Gp. 366, The evolution of massive stars with mass loss, Cesare Chiosi and Andre Maeder, Annual review of astronomy and astrophysics 24 (1986), pp. 329–375.  .  . ดาวฤกษ์เหล่านี้มีมวลเริ่มต้นระหว่างประมาณ 10 และ 40 เท่าของดวงอาทิตย์ แม้จะมีบางดาวยักษ์ใหญ่เหลืองจะมีการสูญเสียมากกว่าครึ่งหนึ่งนั้น ดาวฤกษ์มวลที่สูงขึ้นไม่ได้ขยายเกินดาวยักษ์ใหญ่น้ำเงิน

ดาวยักษ์ใหญ่เหลือง ส่วนใหญ่จะระบายความร้อนและขยายตัวอย่างรวดเร็วไปสู่ดาวยักษ์ใหญ่แดงหลังจากแถบลำดับหลัก ที่ใช้เวลาเพียงไม่กี่พันปีในระยะที่และอื่น ๆ มีมากน้อยกว่าดาวยักษ์ใหญ่แดง ดาวยักษ์ใหญ่เหลืองมีการเผาไหม้ไฮโดรเจนในเปลือกหลังจากที่ไฮโดรเจนหมดในแกนกลางของพวกนั้น แกนฮีเลียมเผาไหม้ขึ้นได้อย่างราบรื่นในบางจุดในระหว่างการวิวัฒนาการเป็นดาวยักษ์ใหญ่แดง แต่รูปแบบแตกต่างกันไปที่ว่านี้เกิดขึ้นในระยะดาวยักษ์ใหญ่เหลืองหรือตามดาวได้กลายเป็นดาวยักษ์ใหญ่แดง              ===ดาวยักษ์ใหญ่เหลือง=== ดาวยักษ์ใหญ่เหลือง เป็นดาวยักษ์ อย่างดาววีเซ้น((Delta Canis Majoris) มีขนาด เป็น 390 เท่า ของดวงอาทิตย์ ดาววีเซ้นจะมีสเปกตรัม F8la ดาวอาร์เนบ(Alpha Leporis)จะเป็นดาวยักษ์ใหญ่เหลืองขนาดพอกับดาวไรเจล
# เนบิวลาอเมริกาเหนือ
เนบิวลาอเมริกาเหนือ  หรือรู้จักกันดีในชื่อ NGC 7000 หรือ คอลด์เวลล์ 20 เป็นเนบิวลาแผ่รังสีที่ตั้งอยู่ในกลุ่มดาวหงส์ ใกล้กับดาวเดเนบ ซึ่งเป็นดาวฤกษ์ยักษ์สีน้ำเงินที่สว่างที่สุด รูปร่างที่โดดเด่นของเนบิวลาคล้ายกับทวีปอเมริกาเหนือ พร้อมด้วยความสำเร็จในอ่าวเม็กซิโก บางครั้งมันถูกเรียกว่า "เนบิวลาอเมริกาเหนือ"
# สตาร์การ์ต
สตาร์การ์ต (, ; 1945: Starogród, 1950–2016: Stargard Szczeciński;  หรือ Stargard an der Ihna) เป็นเมืองทางตะวันตกเฉียงเหนือของประเทศโปแลนด์ ใน ค.ศ. 2021 มีประชากร 67,430 คน ตั้งอยู่ริมฝั่งแม่น้ำอีนา (Ina) เมืองได้รับการกล่าวถึงครั้งแรกราวปี ค.ศ. 1140 เมืองตกเป็นของโปแลนด์ตามข้อตกลงพ็อทซ์ดัม ค.ศ. 1945

 ประชากร 
+ จำนวนพลเมืองต่อปีKratz (1865), p. 370Meyers Konversations-Lexikon. 6th edition, vol.  18, Leipzig and Vienna 1909, p. 857. ปี พลเมือง 1618  12,000 1640  1,200 1688  3,600 1720  400 1740  5,529 1782  5,612 1786  6,243 1794  5,971 1812  8,900 1816  8,042 1831  9,907 1843  11,192 1852  12,473 1861  14,168 1875  20,173 1885  22,112 1900  26,858 1905  26,907 1910  27,551 1913  28,000 1929  34,600 1933  35,773 1939  39,760 1945  2,870 1950  20,684 1960  33,650 1970  44,460 1980  59,227 1990  71,000 1995  72,254

 ความสัมพันธ์นานาชาติ 
 เมืองพี่น้อง 
สตาร์การ์ตเป็นเมืองพี่น้องกับเมืองดังนี้:
  Elmshorn ประเทศเยอรมนี
  Saldus ประเทศลัตเวีย
  Slagelse ประเทศเดนมาร์ก  ชทรัลซุนท์ ประเทศเยอรมนี
  Wijchen ประเทศเนเธอร์แลนด์
# ซุลฏอน บิน มุฮัมมัด อัลกอซิมี
ซุลฏอน บิน มุฮัมมัด อัลกอซิมี  ทรงเป็นเจ้าผู้ครองรัฐชาร์จาห์ สหรัฐอาหรับเอมิเรตส์ องค์ปัจจุบัน และทรงเป็นสมาชิกสภาสูงสุดของสหรัฐอาหรับเอมิเรตส์ด้วย ประสูติเมื่อ 6 กรกฎาคม พ.ศ. 2482 พระองค์เป็นพระราชโอรสของมุฮัมมัด บิน ซักร์ บิน คอลิด อัลกอซิมี และมัรยัม บินต์ ฆอนิม บิน ซะลีม อัชชัมซี พระองค์ขึ้นครองราชย์เมื่อ พ.ศ. 2515 ต่อจากอะซีซ บิน มุฮัมมัด อัลกอซิมี พระเชษฐา
# ฮุมัยด์ บิน รอชิด อันนุอัยมี
ฮุมัยด์ บิน รอชิด อันนุอัยมี  ทรงเป็นเจ้าผู้ครองรัฐอัจมาน สหรัฐอาหรับเอมิเรตส์ องค์ปัจจุบัน และทรงเป็นสมาชิกสภาสูงสุดแห่งสหรัฐอาหรับเอมิเรตส์ ประสูติเมื่อปี พ.ศ. 2474 เสด็จขึ้นครองราชย์เมื่อ 6 กันยายน พ.ศ. 2524
# ฮะมัด บิน มุฮัมมัด อัชชัรกี
ฮะมัด บิน มุฮัมมัด อัชชัรกี ทรงเป็นเจ้าผู้ครองรัฐฟูไจราห์ สหรัฐอาหรับเอมิเรตส์ องค์ปัจจุบัน ประสูติเมื่อวันที่ 25 กันยายน พ.ศ. 2491 พระองค์เป็นพระราชโอรสของมุฮัมมัด บิน ฮะมัด อัชชัรกี พระองค์ขึ้นครองราชย์เมื่อ18 กันยายน พ.ศ. 2517 ต่อจากพระราชบิดา

ฮะมัด บิน มุฮัมมัด อัชชัรกี ทรงเสกสมรสกับฟาฏิมะฮ์ บินต์ ษานี อัลมักตูม มีพระโอรสและพระธิดาด้วยกัน 6 พระองค์